กรมชลประทาน มอบของขวัญปีใหม่ให้คนไทย เปิดบริการจุดแวะพักแก่ผู้ใช้รถใช้ถนน ตั้งแต่วันที่ 28 ธันวาคมนี้ ถึง 1 มกราคม 2563
กรมชลประทาน มอบของขวัญปีใหม่ให้คนไทย เปิดบริการจุดแวะพักแก่ผู้ใช้รถใช้ถนน ตั้งแต่วันที่ 28 ธันวาคมนี้ ถึง 1 มกราคม 2563นายทองเปลว กองจันทร์ อธิบดีกรมชลประทาน เปิดเผยว่า ตามนโยบายของนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่ได้มอบหมายให้หน่วยงานในสังกัดการกระทรวงเกษตรและสหกรณ์ ร่วมกันจัดกิจกรรม “ส่งความสุขปีใหม่ มอบให้เกษตรกร กระทรวงเกษตรและสหกรณ์ ประจำปี พ.ศ.2563” โดยมีกิจกรรมหลัก 3 กิจกรรม ได้แก่ มอบของขวัญเกษตรกรไทย มีกิน ไม่ใช้ มีรายได้พอเพียง เพิ่มพลังปีใหม่ จำหน่ายสินค้าราคาพิเศษ สินค้าเกษตรคุณภาพ และปีใหม่เที่ยวทั่วไทย สุขใจไปกับกระทรวงเกษตรและสหกรณ์ เพื่อมอบความสุขในช่วงเทศกาลปีใหม่ให้กับคนไทยทุกคน กิจกรรมแรกเป็นการมอบของขวัญเกษตรกรไทย มีกิน มีใช้ มีรายได้พอเพียง โดยส่งมอบโครงการชลประทานขนาดเล็ก จำนวน 10 โครงการ และโครงการปรับปรุงถนนคันคลอง จำนวน 67 โครงการ ให้กับองค์กรปกครองส่วนท้องถิ่น กิจกรรมที่สอง เพิ่มพลังปีใหม่ ซื้อสินค้าเกษตรไทยคุณภาพ ราคาพิเศษ อาทิ ข้าวสารปลอดสารพิษ ไข่เค็ม ปลาดุกร้า จากโครงการส่งน้ำและบำรุงรักษาระโนด – กระแสสินธุ์ และผลผลิตจากศูนย์ศึกษาพัฒนาห้วยฮ่องไคร้อันเนื่องมาจากพระราชดำริ กิจกรรมสุดท้าย ปีใหม่เที่ยวทั่วไทย สุขใจไปกับกระทรวงเกษตรและสหกรณ์ โดยเปิดสถานที่ให้ประชาชนเข้าชมฟรี จำนวน 10 แห่ง ปรับภูมิทัศน์รองรับนักท่องเที่ยว จำนวน 3 แห่ง และตั้งจุดบริการประชาชนทั่วประเทศ จำนวน 118 แห่งที่ตั้งอยู่บริเวณถนนสายหลักและสายรองทั่วประเทศ โดยภายในจุดบริการประชาชนจะมีบริการน้ำดื่ม กาแฟ ขนมขบเคี้ยว และจุดพักผ่อนให้หายเมื่อยล้า ก่อนจะเดินทางต่อไปยังจุดหมายต่อไปจุดบริการประชาชนจะจัดขึ้นระหว่างวันที่ 28 ธันวาคม 2562 ถึงวันที่ 1 มกราคม 2563 โดยมีเจ้าหน้าที่ชลประทานที่ประจำจุดบริการ เพื่อเป็นส่วนหนึ่งช่วยให้นักท่องเที่ยวและประชาชนเดินทางท่องเที่ยวและไปกลับภูมิลำเนาโดยสวัสดิภาพ ในช่วงเทศกาลส่งท้ายปีเก่าต้อนรับปีใหม่ปี 2563